Turkiya Suriya bilan chegarada 911 kilometrli devor quradi. Bu haqda Turkiya mudofaa vaziri Fikri Ishik ma’lumotiga asoslanib, Reuters xabar bermoqda. «Biz Suriya bilan 911 km.li chegara yopilishini istaymiz. U 2017 yilning bahoriga kelib, to‘liq yopiladi», — dedi Ishik. Turkiya hukumatining aytishicha, devor mamlakat hududiga Suriya orqali kirib kelayotgan noqonuniy muhojirlarning oldini olishga qo‘l keladi. Ayni damda Turkiya o‘zida 3 mln suriyalik qochqinni qabul qilgan.